carohd/mindhelper huggingface dataset:
Min menstruation er ikke kommet i et år
Kategori: Mad, søvn og motion
K\u00f8n: Pige
Alder: 13
Dato: 2019-10-14T13:53:31.000Z

Sp\u00f8rgsm\u00e5l:
jeg fik min mens i starten af 6klasse og har ikke fåret den siden og jeg går i 7klasse nu hvad er der gald med mig

Svar:
Hvis ens menstruation udebliver længe, så kan man godt blive lidt nervøs. Derfor er jeg også glad for, at du skriver herind og deler dine tanker med os. 


Menstruation 


Der kan være mange årsager til, at ens menstruation kommer, men så alligevel udebliver derefter. Men det er faktisk fuldstændigt normalt. Det er der rigtigt mange piger og kvinder der oplever. Derfor tror jeg heller ikke, at du behøver være nervøs. Især når man er ung, så kan ens menstruation godt være ret uregelmæssig. Der kan være mange årsager til det. Eksempelvis fordi man er i puberteten eller fordi man er lidt tynd, dyrker meget sport eller lidt presset. Der kan være mange årsager, men det er sjældent alvorligt. Hvis man har dyrket ubeskyttet sex, bør man dog være opmærksom på, om man er blevet gravid. Dette kan gøres ved at tage en graviditetstest, som kan købes i håndkøb på apoteket.


Snak med din mor 


Jeg tænker på, om du har snakket med din mor om din menstruation? Hvis ikke, så tænke jeg, at det måske kunne være en god idé. Så kan i sammen snakke om, hvordan det er at have menstruation og at den nogle gange ikke kommer helt regelmæssigt. Hvis den bliver ved med at udeblive, så kan i også ringe til lægen og tage en snak med lægen om, hvad der kan være årsag til at menstruationen udebliver.


Er der en sundhedsplejerske på skolen?


Hvis du synes det er lidt svært at snakke med din mor om, eller du bare synes det kunne være rart at snakke med en sundhedsprofessionel, så kan du også prøve at snakke med sundhedsplejersken på din skole. Så kan hun snakke med dig om menstruation og rådgive dig i, hvordan man lige håndterer den. 


Jeg håber du har kunne bruge mit svar til noget. Og så ønsker jeg dig masser af held og lykke fremadrettet.
Feedback
Kategori: Generelt
K\u00f8n: Dreng
Alder: 15
Dato: 2019-10-26T15:30:58.000Z

Sp\u00f8rgsm\u00e5l:
Det er nu ikke så meget et spørgsmål, men mere i skulle måske lave en der hedder empati.

Svar:
Mange tak for din feedback. Det er altid mega dejligt at høre fra nogle unge om, hvad i godt kunne tænke jer på siden. Så har vi nemlig de bedste muligheder for at skrive om de emner, som er vigtige for jer. Vi tager din idé med i tænkeboks.
Kan i anbefale en ungdomsbolig?
Kategori: Få hjælp, Familie
K\u00f8n: Dreng
Alder: 17
Dato: 2019-10-28T14:41:32.000Z

Sp\u00f8rgsm\u00e5l:
Jeg er voksen og skriver på vegne af en ung mand på 17 år. Han søger en ungdomsbolig - hvor der er ro og struktur. Han er ramt af angst, PTSD, og er ved at udredes mht muligvis asperger syndrom. Han bor pt med mange søskende, mor og stedfar. Hvor der er ringe mulighed for ro. Han går til psykolog og psykiater. Han har hørt meget negativt om ungdomsboliger, og oplevet nogen via andre unge der har boet der, og der var druk, hashrygning, uro og bekymrende opførelse.
Så han er holdt op med at besøge sin ven der.
Noget han slet ikke kan eller skal kunne rumme forgår på en ungdomsbolig. Og det har afholdt ham fra, at søge om en. Kan I hjælpe mht at anbefale nogle ungdomsboger for sensitive unge, der har brug for mulighed for at trække sig tilbage på eget rum og mulighed for ro og evt, pædagogisk vejledning og støtte ved behov. Han har brug for, at komme væk hjemmefra.
Vi vil forsøge at søge en ungdomsbolig til ham, via hans psykiater, da han ikke selv har penge til det, og vil gerne kunne nævne nogle der tager hensyn til hand skånebehov.

Svar:
Det lyder til at være en rigtig svær situation, han står i og jeg kan sagtens forstå, hvis han har brug for at få hjælp. Derfor skal du også have stor ros for at hjælpe ham godt på vej. Jeg har slettet lidt af dit spørgsmål bare for at være sikker på, at der ikke er nogle som lige kan genkende jer. 


Det er rigtigt ærgerligt, men jeg kommer desværre lidt til kort med dit spørgsmål. Her på Mindhelper ved vi simpelthen ikke noget om ungdomsboliger. Men jeg tænker, at vi måske kan hjælpe jer lidt videre i rigtig retning. Hvis man skal søge en ungdomsbolig, hvor der er brug for særlig støtte (pædagogisk og/eller økonomisk) så bør i kontakte hans kommune og høre, hvad hans muligheder er. I kan prøve at kontakte Åben Anonym Rådgivning og snakke med dem. Jeg tænker, at de nok har styr på, hvor og hvordan han kan få den hjælp, som han har brug for. Jeg ligger en vejviser her, hvor i kan taste hans postnummer ind og så skulle Åben Anonym Rådgivnings kontaktinformation i hans kommune gerne dukke op. Ellers kan i altid ringe direkte til kommunen og få dem til henvise jer videre.


Jeg beklager, at vi ikke lige kan være til mere hjælp, men jeg håber at i kan bruge henvisningen videre, så han kan få den hjælp til sin boligsituation.
Jeg har fået en besked i min klasse, hvor der står noget grimt
Kategori: Mobning og overgreb
K\u00f8n: Pige
Alder: 13
Dato: 2019-11-04T13:42:11.000Z

Sp\u00f8rgsm\u00e5l:
Jeg har fået en besked i min klasse på min skole hvor der står fuck dig din møgso dumme klamme dyr.
Jeg ved ikke hvordan jeg skal fortælle det til min forældre jeg har det fint jeg er ked af at jeg har såret nogle nok til at skrive det.

Svar:
Det lyder godt nok til at være en rigtig ubehagelig besked, som du har fået i klassen. Derfor er jeg også super glad for, at du har skrevet herind og delt det med os.


Hvis jeg forstår dit brev rigtigt, så er der nogen, der har lagt en besked til dig på skolen? Men du ved ikke, hvem det er. Det er rigtigt ubehageligt, det de har skrevet. Og jeg kan sagtens forstå, hvis det har gjort dig ked af det. Du skriver også, at du er ked af, hvis du har såret nogen, siden de skriver sådan. Det synes jeg er super sødt og omsorgsfuldt af dig, at du tænker sådan. Og måske er der nogle, som du er blevet uvenner med, som har skrevet det. Men det er vigtigt at du ved, at uanset hvad grunden er til, at de kunne finde på at skrive sådan noget til dig, så er det aldrig okay, at skrive sådan nogle grimme ting om dig. Det gør super ondt og det er mobning. Derfor er det simpelthen også så sejt, at du allerede har tænkt på, at du gerne vil fortælle dine forældre det. Det kan nemlig være den allerbedste måde, man kan få hjælp på. Men det kan være svært lige at se sig ud af, hvordan man kan få det sagt.


Du kan prøve at læse vores guide til at snakke med sine forældre om svære ting. Der står nogle rigtigt gode råd til, hvordan man kan få sagt de ting, som fylder indeni. Selvom det kan være svært, så er jeg næsten helt sikker på, at dine forældre super gerne vil hjælpe dig. De elsker dig sikkert mega mega højt. Og de kan støtte dig og hjælpe dig med at finde ud af, hvad der så skal ske. Hvis du synes det bare er alt for svært, at fortælle det ansigt til ansigt, så er det altid okay at skrive en SMS eller et lille brev/note og så give det til din mor eller far. Det kan nogle gange gøre det nemmere, at få åbnet op for snakken.


Snak med din klasselærer


Jeg tænker, at det måske kunne være en rigtig god idé, hvis du også fik snakket med din klasselærer. Din klasselærer kan nemlig være med til at finde ud af, om der er noget der kan gøres i skolen. Måske kan klasselæreren snakke med hele klassen om, hvad der er okay og hvad der ikke er okay, at skrive til hinanden. Hvis du synes det er svært at snakke med din lærer, så kan du også få dine forældre til at gøre det for dig. Hvis læreren ved hvad der er sket, så har læreren nemlig også mulighed for at hjælpe.


Det er mega hårdt at få sådan en grim besked. Derfor er det også mega sejt, at du vil fortælle dine forældre det. For selvom det er svært, så er det en rigtig god idé, så man ikke behøver gå med alt det svære alene.


Jeg håber du har kunne bruge mit svar til noget. Og så krydser jeg fingre for, at det kommer til at gå super godt.
Hvad er dumt at gøre, når man har depression?
Kategori: Trist eller deprimeret
K\u00f8n: Pige
Alder: 15
Dato: 2019-11-08T17:45:31.000Z

Sp\u00f8rgsm\u00e5l:
hvad er dumt at gøre når man har depression? altså at drikke alkohol, tage stoffer?

Svar:
Det kan være mega svært at håndtere en depression. Derfor er jeg også glad for, at du har skrevet herind og delt dine spørgsmål med os.



Når man har en depression kan man godt få lyst til at dulme de svære følelser og tanker med alkohol eller stoffer. For det kan godt give en en kortvarig følelse af lettelse og bevidstløshed. Men det er ikke så god en idé at gøre, fordi det kan være farligt og man kan ende med at udvikle et misbrug. Jo oftere man indtager stoffer eller alkohol, jo mere kan man også være nødt til at tage, for at få den samme effekt. Altså, man bliver mere og mere tolerant overfor stofferne/alkoholen, så man vil skulle tage mere og mere hver eneste gang. Og så bliver man hurtigt afhængig. Udover det, så er alkohol og stoffer faktisk ikke særligt effektivt til at håndtere en depression. For når rusen er faldet og man er blevet ædru igen, så er depression der stadigvæk. Måske er den endda blevet værre.



Du spørger, hvad der er dumt at gøre, hvis man har en depression. Det er ikke så smart at tage stoffer og drikke alkohol. Det er heller ikke så godt, hvis man ikke fortæller nogen om, at man har en depression og prøver at håndtere det alene. For de ting kan faktisk godt være med til, at gøre depressionen værre. Du kan prøve at læse dette brevkassespørgsmål. Det minder rigtigt meget om dit spørgsmål og måske kan du finde flere gode råd i det. Hvis du vil vide mere om, hvad der kan være rigtigt godt at gøre, hvis man oplever depression, så har vi skrevet en en artikel med super gode råd til hvad man kan gøre, hvis man oplever depression her. Det er især en rigtig god idé, at få snakket med nogen om det, så man kan få hjælp og støtte til at komme igennem depressionen.



Jeg håber du har kunne bruge mit svar til noget. Masser af held og lykke herfra.
Hvor mange procent har 16-24 årige depression i danmark?
Kategori: Trist eller deprimeret
K\u00f8n: Pige
Alder: 15
Dato: 2019-11-04T14:53:03.000Z

Sp\u00f8rgsm\u00e5l:
hvor mange procent har 16-24årige depression i danmark?

Svar:
Det var da et godt spørgsmål, hvor mange af de unge i Danmark, der egentligt kæmper med depression. Og jeg forstiller mig, at det kan være rart at vide, så man ikke føler sig så alene, hvis man selv kæmper med en depression. 


Der findes ikke noget præcis tal


Du spørger, hvor mange af de 16  24 årige i Danmark, der har en depression. Og det må jeg være ærlig at sige, at jeg ikke har noget præcis tal på. Jeg ved, at der hver dag er mellem 100.000  200.000 danskere, der kæmper med en depression. Og jeg ved, at der desværre er en ret høj andel af unge i dag, der ikke trives særligt godt. Så det vil være mit gæt, at der nok er en stor del af de 100.000  200.000 danskere, der kæmper med depression, som også er unge. Så hvis du er en af dem, der kæmper med depression. Eller hvis du er bange for, at du måske har en depression, så er det mega vigtigt at huske, at du ikke er alene. Og at der heldigvis er rigtigt mange af dem, der kæmper med depression, der også får det godt igen. Hvis du har lyst til det, kan du læse mere om depression i den artikel, jeg har linket til.


Snak med nogen


Hvis du enten har en depression, eller er bange for, at du har en depression, så er det mega vigtigt, at du får snakket med nogen om det. Du kunne for eksempel snakke med dine forældre. For som jeg har skrevet, så kan det heldigvis godt lade sig gøre at få det godt igen, selvom man har fået en depression. Men det kræver rigtigt tit noget hjælp både fra folk omkring en og fra nogle professionelle  som for eksempel en psykolog. Men folk omkring dig kan ikke vide, at du har det svært, hvis du ikke fortæller det til dem. For svære tanker og følelser er desværre ikke altid noget, man kan se på hinanden. Derfor er det så vigtigt at få snakket med nogen om det, hvis man har en depression eller er bange for, at man har det. Sådan så man kan få den hjælp, som man har brug for, for at få det godt igen.


Din læge kan hjælpe


Hvis du kæmper med en depression. Eller hvis du tror, du gør det, så er det en rigtigt god idé at snakke med din læge. Læger er nemlig også uddannede til at hjælpe, når det er noget psykisk, der er rigtigt svært. Og din læge kan for eksempel hjælpe dig med at finde ud af, hvor du kan få noget hjælp til at få det bedre henne, hvis du kæmper med en depression.


Jeg håber, at mit svar har givet dig en lille smule svar på dit spørgsmål, også selvom jeg ikke helt kunne svare på det, du spurgte om. Og så håber jeg, at det du tager med fra mit svar er, at du skal snakke med nogen, hvis du har en depression  eller tror du har det. For man kan nemlig godt få det godt igen med den rigtige hjælp.
Kan I kigge på vores idé til vores afslutningsprojekt?
Kategori: Generelt
K\u00f8n: Pige
Alder: 19
Dato: 2019-11-17T11:55:02.000Z

Sp\u00f8rgsm\u00e5l:
Vi er en gruppe af 4 gymnasieelever i 3.g der i vores afslutningsprojekt har fokus på stress og angst blandt unge. Vi har faget teknologi, som er et problemløsningsfag. Vi skal altså udvikle et produkt der skal kunne løse eller hjælpe med at løse problemet med stress og angst blandt unge. Vi har via jeres hjemmeside og andre hjemmesider lært at det at have en sund vejrtrækning kan berolige og hjælpe mere end de fleste tror. Vi er således i gang med at skabe et produkt der skal kunne hjælpe med en sund vejrtrækning under et evt. angstanfald eller en stresset dag. Vi har besluttet os for at lave en kugle der skal kunne udvide sig og trække sig sammen i et programmeret tidsinterval og dermed simulere en vejtrækning. Forbrugeren har dermed både muligheden for at se den rolige vejrtrækning, mærke den og selv følge den, når de holder produktet i hånden. Vi har haft stor fokus på at produktet skal være anonymt fordi produktet måske, nok faktisk højst sandsynligt, skal bruges i offentligheden og det er de færreste der har lyst til at reklamere med stress eller angst.
Vi kunne rigtig godt tænke os hvis det var muligt at i ville kigge på ideen. Tror i at dette produkt kan hjælpe folk med stress og eller angst. Ikke til at gøre dem raske, det kan vi desværre nok ikke, men til at lindre på anfald og skabe en tryghed i at kunne tage ud af huset. Er der noget i tænker vi skal være særligt opmærksomme på?

Svar:
Jeg vil lige starte med at gøre opmærksom på, at jeg har slettet jeres navne. Det er kun, så jeg er helt sikker på, at I bliver ved med at være anonyme.


Det lyder som et super godt og meget spændende projekt, I har gang i. Vi har desværre ikke mulighed for at hjælpe jer, da brevkassen er til personlige spørgsmål. Men jeg tænker, at Angstforeningen måske kan hjælpe jer. Der sidder i hvert fald nogle dygtige folk, der ved noget om angst.


Jeg ønsker jer alt mulig held og lykke med jeres projekt.
Kan i ikke skrive min artikel for mig?
Kategori: Skole og uddannelse
K\u00f8n: Dreng
Alder: 15
Dato: 2019-11-14T11:46:33.000Z

Sp\u00f8rgsm\u00e5l:
Kan i ikke lige lave min baggrundsartikel færdig omkring digital chikane? Den skal være færdig 13.30 d. 8-11-2019.

Svar:
Det kan vi nok desværre ikke  så får vi nok problemer med din lærer. Men vi krydser fingre for, at det kommer til at gå super godt med din artikel.
Jeg har konstant lyst til at være ældre
Kategori: Venner
K\u00f8n: Pige
Alder: 13
Dato: 2019-11-23T16:16:26.000Z

Sp\u00f8rgsm\u00e5l:
hvad skal jeg gøre jeg har konstant lyst til at være ældre som 15/17 men jeg føler bare at når jeg taler med dem så griner de og lytter slet ikke det er så irriterede hjælp mig!!!!!

Svar:
Man kan godt få lyst til at være ældre end man egentligt er. Og så kan det være super frustrerende, hvis man ikke bliver taget seriøst, når man prøver at snakke med de unge, som er lidt ældre end en selv. Derfor er jeg også glad for, at du har skrevet herind og delt dine tanker med os.


Når man bliver teenager sker der super meget med en. Man føler sig måske ikke som et barn længere, men som en ung voksen. Derfor kan det også være super tillokkende, at være sammen med dem, som er lidt ældre end en selv. Fordi man måske føler, at man ville passe godt ind i deres fællesskab og synes, at de ting de laver er mere spændende end det ens jævnaldrende gør. Er det også sådan du har det? Sådan er der i hvert fald rigtigt mange unge før dig, der har haft det.


Du skriver, at de griner af dig og ikke lytter, hvis du snakker til dem. Det er selvfølgelig ikke særligt pænt af dem, men for være helt ærlig, så tror jeg det er meget normalt. For når man er 15 eller 17, så har man for det meste ikke så meget lyst til at bruge tid sammen med dem på 13. Du kan prøve at vende den om og spørge dig selv, om du er meget sammen med dem på 9 eller 10 år? For det meste finder vi venner, som er nogenlunde samme alder som os selv. Og selvom man godt kan føle sig ældre, når man er 13, så er der ret stor forskel på at være 13, 15 og 17. Det er heller ikke sikkert, at man er helt klar til at være venner med dem der er ældre, selvom det måske føles sådan. For de år der er mellem jer, gør en ret stor forskel på, hvordan man oplever verden. Det kan godt være, at det her ikke helt er det svar, du håbede på? Men det bedste råd jeg kan give dig er, at prøve at nyde at være 13. Der er ikke så mange år til, at det er din tur til at være 15 og så vil du få venner, som nok skal tage dig seriøst på det tidspunkt.


Snak med dine venner


Jeg kommer til at tænke på, om du har nogle gode venner på din egen alder? Hvis du har det, så kunne du måske prøve at snakke med dem om det. Måske har de også prøvet at have lyst til at være ældre? Dem på 15 og 17 lyder heller ikke til, at være super søde overfor dig, så du finder nok de bedste venner blandt dem på din egen alder.


Når man bliver teenager, så er det helt normalt at få lyst til at være ældre end man egentligt er. Men man må prøve at huske på at nyde den alder man har, og så går der ikke mere end et par år, før det er ens egen tur til at være 15-17 år.


Jeg håber du har kunne bruge mit svar til noget. Og så krydser jeg fingre for, at du kommer til at hygge dig rigtigt meget med nogle venner på din egen alder.
Jeg vælger skærmen over min familie
Kategori: Afhængighed og misbrug
K\u00f8n: Dreng
Alder: 13
Dato: 2019-11-27T17:27:18.000Z

Sp\u00f8rgsm\u00e5l:
jeg spiller Playstation 8 timer i hverdagen spiser ikke altid min mad, nogen gange drikker jeg ikke noget vand overhoved.
jeg vælger skærm over familien, men vil nogen gange gerne være sammen med min familie.



Hvad skal jeg gøre.

Svar:
Det kan være super svært, at holde op med at spille playstation. Og så kan det godt komme til at gå ud over den tid, som man gerne ville have brugt på sin familie. Det er der rigtigt mange unge som oplever. Derfor er jeg også super glad for, at du har skrevet herind og spurgt efter hjælp. 



Skærmen holder en fast 



Det er sådan, at gaming godt kan gøre en lidt afhængig. Det er simpelthen fordi spillene er lavet på en måde, så de er mega svære at lægge fra sig. Så bliver Playstationen lynhurtigt en rigtig tidssluger, hvor man slet ikke kan lægge controlleren fra sig og timerne fiser bare afsted uden, man opdager det. Det er der rigtigt mange andre unge, som også oplever. Gaming kan være super sjovt og der er ikke noget galt med at spille playstaion, hvis det gør en glad. Men gamingen kan godt tage overhånd og gå ud over ens hverdag. Så man pludseligt ikke får spist, sovet eller drukket nok. Og måske får man ikke set sine venner og familie så meget, som man godt kunne tænke sig. Men heldigvis så kan man godt slippe af med trangen til at game. Du kan begynde med at læse vores artikel om gamingafhængighed. Der står nemlig en masse gode råd til, hvad man selv kan gøre for at håndtere gaming-trangen. 



Få hjælp fra dine forældre 



Jeg kommer til at tænke på, om du har snakket med dine forældre om, hvordan du har det? For ens forældre er tit dem, som er tættest på en i ens hverdag. Derfor er de tit også dem, som allerbedst kan hjælpe en. Det kan være en rigtig god idé, at få hjælp til at håndtere ens problemer med gaming. For det gør det tit meget nemmere, end hvis man skal gøre det helt alene. Og så kan det være super rart at have nogle der støtter en og snakker med en om, hvordan man har det. Hvis du nu fortæller dine forældre, at du har brug for hjælp til, at lade være med at spille så meget playstation, så er jeg næsten helt sikker på, at de rigtigt gerne vil hjælpe dig. Ens forældre holder jo af en og vil gerne have, at man har det godt. I kan også prøve at læse artiklen om gamingafhængighed sammen og snakke om, om der er nogle af de ting der er skrevet, som kunne være hjælpsomt for dig? Hvis du ikke synes det duer at snakke med dine forældre, så er der måske en lærer, moster, sportstræner eller anden person, som du kunne være tryg ved at snakke med? 



Det er mega svært, at stoppe med at spille playstation. For spillene er lavet til at holde en fast til skærmen. Derfor er det også en rigtig god idé, at få en hjælpende hånd fra ens forældre. 



Jeg håber at du har kunne bruge mit råd til noget. Og så krydser jeg fingre for, at det kommer til at gå rigtigt godt.
Kan glæde være årsag til et godt fællesskab?
Kategori: Generelt
K\u00f8n: Pige
Alder: 14
Dato: 2019-11-28T10:23:24.000Z

Sp\u00f8rgsm\u00e5l:
Kan glæde være årsag til et godt fællesskab?

Svar:
Sikke et godt og spændende spørgsmål du stiller. Jeg ved ikke, om glæde direkte kan være årsag til et godt fællesskab. Altså om det at man er glad som menneske kan være årsagen til et godt fællesskab. Men glæde og fællesskab hænger i hvert fald rigtigt tæt sammen. For det er nemmere at bygge et godt fællesskab op, hvis man er glad for at være sammen med hinanden. Eller hvis de ting man laver sammen bringer en glæde. 



Det kunne eksempelvis være en sportsgren. Hvis man er glad for at spille fodbold, så er det også en god måde, at finde et godt fællesskab til andre. Så kan man måske snakke om en fælles glæde, hvilket kan gøre det nemmere at bygge fællesskabet op. Hvis man er en meget glad person, så kan det måske også være nemmere at komme ind i et fællesskab. For hvis man virker glad, så synes folk også tit, at man er nem at komme i snak med. Fordi man måske godt kan virke mere åben og rar, hvis man er glad. Så på den måde, så kan ens egen glæde være god hjælp til, at blive en del af et fællesskab. Jeg håber af mit svar besvarede dit spørgsmål.
Kan et fællesskab ændre på holdninger?
Kategori: Generelt
K\u00f8n: Pige
Alder: 14
Dato: 2019-11-28T10:27:25.000Z

Sp\u00f8rgsm\u00e5l:
Kan et fællesskab ændre på holdninger?

Svar:
Du spørger om et fællesskab kan ændre på holdninger. Og ja, det tænker jeg faktisk er helt normalt, at fællesskab gør. Det kan det gøre, fordi at man lærer flere mennesker at kende. På den måde lærer man nemlig også andre menneskers holdninger, perspektiver og tanker at kende - og det kan sagtens være med til at ændre på ens egne holdninger. Simpelthen fordi man lærer noget nyt. 



Måske kender du det også fra dig selv? Hvis du har prøvet at begynde til en ny sportsgren, hobby eller skolefag og i starten tænkt ej, det bliver sikkert mega svært og overhovedet ikke sjovt. Men så lærer man de andre på holdet at kende, man får prøvet nogle ting af og pludseligt, så viser det sig, at tyskundervisningen/stangspringstræningen/orkesterøvelserne faktisk endte med at være meget sjovt. Og så har man ændret sine holdninger, fordi fællesskabet og træningen ændrede på ens erfaringer. Jeg håber det gav mening for dig?